stanford-oval/wikipedia huggingface dataset:
זניט סנקט פטרבורג (כדורגל נשים)
סגל > שחקניות ידועות בעבר ובהווה

אזרבייג'ן ז'ליה מחסימובה
בלארוס נטליה ווסקובוביץ׳
בלארוס יוליב סלסארצ'יק
בלארוס אנסטסיה שופו
ברזיל אנה ביאטריס גומס
פולין גבריאלה גז'יווינסקה
פורטוגל אנה דיאש
קזחסטן איידה גאיסטנובה
קוסטה ריקה פרסיליה צ'ינצ'ילה
קוסטה ריקה קטלינה אסטרדה
קמרון גלאדיס אבודו
רוסיה יקטרינה סוצ'נבה
רוסיה קסניה אולקסיוק
סגל > הנהלת הקבוצה

| שם | מדינה | תפקיד | שנים |
| --- | --- | --- | --- |
| אלכסיי מילר | יו"ר הדירקטוריון | רוסיה רוסיה | 2020— |
| אלכסנדר מדבדב | מנכ"ל | רוסיה רוסיה | 2020— |
| אולגה פוריאדינה | מאמנת ראשית | רוסיה רוסיה | 2020— |
| יבגני פרוטנוב | עוזר המאמנת | רוסיה רוסיה | 2020— |
| סרגיי צ'יז'בסקי | מאמן השוערות | רוסיה רוסיה | 2020— |
קבוצת נוער

במאי 2021 הוקמה קבוצת נוער בכדורגל נשים, המתמודדת בליגת העל הרוסית בכדורגל נשים לנערות. בעונת הבכורה שלה הקבוצה סיימה במקום 5. בעונת 2024, סיימה במקום השלישי באליפות.
תארים

זכייה: 2022, 2023, 2024
סגנות: 2021, 2022, 2023
זכייה: 2023
סגנות: 2024
שיאים קבוצתיים ואישיים > בליגה הרוסית

זניט מתמודדת בליגת העל הרוסית מאז הקמתה בשנת 2020.
ההישג הגבוה ביותר - אליפות ליגת העל הרוסית (2022, 2023)
שיאנית שערים - אנה דיאש (42 שערים)
שיאנית הופעות - ורה סימנובסקאיה (93 הופעות)
שיאנית שערים לעונה - אנה דיאש, 18 שערים - 2023
הערות שוליים

↑  «Зенит» объявляет о создании женского футбольного клуба
↑  Александр Медведев: «Хотим, чтобы женский „Зенит“ был в лидерах уже через один-два сезона»
↑  Ольга Порядина: «Женская команда приложит все усилия для продолжения зенитовских традиций»
↑  Молодежная лига: итоги сезона
תמונת סגל 2020
מנדי גרוזמן

| --- | --- |

 לידה:  31 במרץ 1988 (בן 36) כפר חב"ד
 מדינה:  ישראל
 מעסיק:  כאן מורשת, ישראל היום (במשך שנה כתב בבשבע)
 קישורים חיצוניים
 פייסבוק:  mmgruzman
 טוויטר:  mendy_gruzman
מנחם מענדל (מנדי) גרוזמן (נולד בי"ג בניסן ה'תשמ"ח, 31 במרץ 1988) הוא עיתונאי ושדרן רדיו חרדי ישראלי, חסיד חב"ד.
ביוגרפיה

גרוזמן נולד וגדל בכפר חב"ד לישראל יוסף ותמר גרוזמן. סבו, הרב מאיר צבי גרוזמן, היה מראשי ישיבת תומכי תמימים המרכזית בישראל שבכפר חב"ד. בשנות השמונים יצאה משפחתו לשליחות חב"ד במדינת בלארוס, ממנה שבה בשנת תשס"ד (2004). בבחרותו למד גרוזמן בתלמוד תורה בכפר חב"ד בישיבת תומכי תמימים המרכזית בלוד, ולאחר מכן בכפר חב"ד ובמגדל העמק. בשנת תשס"ז (2007) סיים את לימודיו בארץ והמשיך, כמקובל אצל בוגרי ישיבות חב"ד בישראל, ללמוד שנת לימודים נוספת בישיבת תומכי תמימים המרכזית שבמרכז חב"ד 770 בניו יורק. לא שירת בצה"ל.
קריירה

בצעירותו פרסם במשך תקופה קצרה טור חודשי בעיתון ילדי השלוחים בישראל. בשנת 2012 החל את דרכו העיתונאית באתר כיכר השבת. בשנת 2013 עבר לאתר בחדרי חרדים ובמקביל היה מעורכי אתר "שטורעם" החב"די, וכתב בשבועון כפר חב"ד. בשנת ה'תשע"ד (2014) החל לשמש ככתב ופרשן לענייני חרדים בעיתונים מעריב ומקור ראשון, שהיו אז בקבוצה משותפת עם אתר nrg.
לאחר שהקבוצה פוצלה ו"מעריב" נמכר לאלי עזור, ו-nrg ו"מקור ראשון" נמכרו לשלדון אדלסון והפכו לחלק מקבוצת "ישראל היום", המשיך גרוזמן לשמש ככתב החרדים ב-nrg ו"מקור ראשון", ומלבד זאת החל בשנת 2015 לפרסם במגזין "מוצ"ש", מוסף התרבות של "מקור ראשון", את הטור אישי "חרדי בעיר הגדולה", שבו נהג לתאר בהומור את חייו כרווק חרדי מתבגר בירושלים. בשנת 2017 עזב את "מקור ראשון".
בשנת ה'תשע"ה (2015), לקראת הבחירות לכנסת העשרים, חשף גרוזמן הקלטה של הרב מאיר מאזוז, מנהיג מפלגת יחד, שבה דיבר נגד הרבי מלובביץ' ומנהגי חסידות חב"ד. בעקבות זאת הוציא הרב מאזוז הבהרה לדבריו.
בינואר 2017 החל גרוזמן להגיש ברדיו כאן מורשת של תאגיד השידור הישראלי תוכנית מדי יום חמישי בערב בשם "התוועדות" עד סוף 2020. מינואר 2018 החל לשדר ברדיו זה גם תוכנית אקטואליה בת שעתיים מדי בוקר בימי ראשון-רביעי בשם "מנדי וביתאן" יחד עם העיתונאי החרדי אלי ביתאן. מ-29 באוגוסט 2019 התוכנית משודרת גם ביום חמישי ומשודרת גם בכאן 11. התוכנית בעלת אופי של אקטואליה רכה, לצד עיסוק בסדר היום במגזר הדתי והחרדי. השניים חשפו בתוכנית הקלטות של ראש ישיבת פוניבז', הרב גרשון אדלשטיין, בהן הוא מורה להורים שלא למחות בילד מחלל שבת, ואף לרכוש לבנות בגדים "שאינם צנועים".
בפברואר 2018 החל לכתוב טור שבועי במגזין בעיתון הדתי-לאומי השבועי "בשבע" שם כתב עד מרץ 2019. בפברואר 2018 הצטרף לצוות הכותבים במדור דעות של העיתון "ישראל היום".
באוקטובר 2018, לקראת הבחירות לראשות עיריית אלעד, חשף בתוכניתו "מנדי ביתאן" בכאן מורשת הקלטה של הרב בצלאל אדלשטיין, בנו של הרב גרשון אדלשטיין, בה נשמע אומר כי ידוע לו שתמיכתו של הרב חיים קניבסקי ביצחק פינדרוס לראשות העיר אינה מוחלטת, וכי נכדיו של הרב קנייבסקי החתימו אותו על שני מכתבים סותרים. כמו כן טען אדלשטיין כי הרב קנייבסקי אינו בקי בפרטים, ובניו ונכדיו מחליטים מי יוכל לדבר איתו ואיזה מידע אפשר למסור לו. רוב כלי התקשורת החרדיים, גם אלו הנחשבים עצמאיים, כגון אתרי האינטרנט וקווי הנייעס, צינזרו את החשיפה, בטענה כי היא פוגעת בכבודו של הרב. גרוזמן עצמו טען כי ידיעת המצב לאשורו דווקא מכבדת את הרב יותר.
ב־2020 השתתף גרוזמן בסדרה הדוקומנטרית "נייעס" מבית כאן 11 העוסקת בעולם התקשורת החרדית.
במאי 2021 הצטרף גרוזמן לצוות המגישים של ההסכת "זינוק לאתמול" בכאן תרבות. ההסכת עוסק בתשדירי תאגיד השידור הישראלי מאז הקמתו ונושאים שעלו לסדר הציבורי בשנים עברו. מאז מאי 2021 מופיעים גרוזמן ואלי ביתאן בתוכניתו של הקומיקאי שי שטרן בכאן 11, בכתבות קומיות בהן הצמד מכיר לשי שטרן את נבכי החברה החרדית, והוא בתמורה לוקח אותם להכיר את העולם החילוני. השניים ממשיכים עם שי שטרן כבר שלוש עונות.
בדצמבר 2022 החל להשתתף באופן קבוע בתוכנית האירוח הסאטירית "מה שתגידו" של כאן 11.
חיים אישיים

גרוזמן הוא גרוש ואב לבת, מתגורר בכפר חב"ד.
הערות שוליים

↑  אבי רבינא, ‏איך מנדי גרוזמן היה כתלמיד בחיידר? • צפו, באתר כיכר השבת, 19 בדצמבר 2019
↑  יהודית לזרוביץ', ‏העיתונאי החרדי: קיבלתי פטור שקרי על רקע נפשי, באתר "סרוגים", 2 ביוני 2024
↑  יאיר טוקר, ‏כשמענדי גרוזמן התוודה בפני סגן שר הביטחון בשידור חי, באתר כיכר השבת, 16 בנובמבר 2017
↑  איציק מן, גרוזמן פורש: "זמן ללמוד תורה ואולי להתחתן", באתר בחדרי חרדים, 13 בנובמבר 2017
↑  צביקה גרוניך, ‏החב"דניק יסקר את החרדים ב"מעריב", באתר כיכר השבת, 23 בינואר 2014
↑  צביקה גרוניך, ‏מענדי גרוזמן סיים את תפקידו ב"מעריב", ימשיך לכתוב "מקור ראשון", באתר כיכר השבת, 6 במאי 2014
↑  מישאל לוי, ‏מענדי גרוזמן עוזב את 'מקור ראשון': "מערכת מפרגנת", באתר כיכר השבת, 13 בנובמבר 2017
↑  מנדי גרוזמן, הרב מאזוז על חב"ד: "דעתם משובשת, עמי הארץ", באתר nrg‏, 21 בפברואר 2015
↑  הרב מאזוז במכתב הבהרה: "מעולם לא התנגדתי לרבי ח"ו" אתר col אדר תשע"ה
↑  כתבה בכאן 11 של גרוזמן בטוויטר
↑  איציק מן, גרוזמן בליהוק חדש: "סבתא שלי כבר מרוצה", באתר בחדרי חרדים, 7 בפברואר 2018
↑  "מנדי ביתאן" כאן מורשת 23 באוקטובר 2018
↑  כאן מורשת בטוויטר
↑  משה נעים, נַיֶיעס – סדרה ב"כאן 11" המגוללת את סיפורה של התקשורת החרדית, באתר "כאן ישראל", 10 במרץ 2020
↑   זינוק לאתמול, באתר כאן – תאגיד השידור הישראלי
↑  מה שתגידו, באתר כאן 11
ג'ון מוריסון (מושל איידהו)

ג'ון טרייסי מוריסון (באנגלית: John Tracy Morrison;‏ 25 בדצמבר 1860 –  20 בדצמבר 1915) היה פוליטיקאי אמריקאי מאיידהו, איש המפלגה הרפובליקנית, שכיהן כמושל איידהו השישי בשנים 1903–1905.
ביוגרפיה

ג'ון מוריסון נולד במחוז ג'פרסון שבפנסילבניה. ב-1886 הוא נשא לאישה את גרייס דרלינד מקיי. ב-1887 הוא סיים את לימודיו באוניברסיטת ווסטר. ב-1890 הוא סיים את לימודיו בבית הספר למשפטים של אוניברסיטת קורנל ועבר לקולדוול, איידהו, שם הוא היה לעורך דין מצליח וחבר פעיל בכנסייה הפרסביטריאנית המקומית. חמש פעמים הוא שימש כחבר באספה הלאומית של הכנסייה.
ב-1891 היה מוריסון פעיל בייסוד הקולג' של איידהו, שימש כאחד מחברי הסגל המקוריים שלו, ולימד אנגלית והיסטוריה. ב-1863 הוא היה לחבר בחבר הנאמנים של המוסד, תפקיד בו הוא שימש עד 1904.
ב-1896 הוא התמודד ללא הצלחה על מושב בבית המחוקקים של איידהו, ובשנים 1897–1900 הוא שימש כיושב ראש הוועדה המרכזית של המפלגה הרפובליקנית באיידהו.
ב-1902 נבחר מוריסון כמועמד הרפובליקנים למשרת מושל איידהו. הוא נבחר לתפקיד לאחר שהביס את המושל הדמוקרטי המכהן, פרנק האנט. במהלך כהונתו כמושל, הונהגה מערכת לבדיקת מידות ומשקלות של המדינה, חוקק חוק לאספקת מזון לעניים, והוקם בית ספר רפורמיסטי בסנט אנתוני.
ב-1904 ביקש מוריסון להיבחר לתקופת כהונה שנייה כמושל, אך הוא לא נבחר בבחירות המקדימות של הרפובליקנים, ותחת זאת נבחר פרנק גודינג. לאחר תום כהונתו כמושל בינואר 1905, שב מוריסון לקולדוול, וחידש את עיסוקו בעריכת דין.
ג'ון מוריסון נפטר בבויסי ב-20 בדצמבר 1915. הוא נטמן בבית הקברות מוריס היל שבעיר.
הערות שוליים

↑  ג'ון מוריסון, באתר אגודת המושלים הלאומית
| --- | --- |
בקרת זהויות :  GND: 1186276738  VIAF: 4280155832966033490005   WorldCat (עם VIAF): 4280155832966033490005
כריסטיאן בנטקה

כריסטיאן בנטקה ליולו (בצרפתית: Christian Benteke Liolo; נולד ב-3 בדצמבר 1990 בקינשאסה שבקונגו) הוא כדורגלן בלגי המשחק בעמדת החלוץ בדי. סי. יונייטד ובנבחרת בלגיה.
קריירה > תחילת הקריירה

בנטקה, נולד בקינשאסה עיר הבירה של הרפובליקה הדמוקרטית של קונגו וכשהיה צעיר היגר יחד עם משפחתו ללייז' שבבלגיה. בשנת 2004 החל בנטקה לשחק במחלקת הנוער של סטנדרד לייז' ממנה עבר בשנת 2006 לשחק בקבוצת הנוער של ראסינג גנק בשנת 2007 הוקפץ בנטקה לסגל הקבוצה הבוגרת של גנק ובמהלך שלוש עונות רשם השחקן עשר הופעות ליגה במהלכן כבש שער אחד. בינואר 2009 חזר בנטקה לשחק בסנטדרד ליאז' כשהפך לחלק מהסגל הבוגר של המועדון, ובתום העונה זכה עם הקבוצה באליפות. בעונת 2009/2010 הושאל בנטקה לקורטרייק ובמדיה כבש 15 שערים ב-34 הופעות. לאחר מכן, הושאל בנטקה למכלן ורשם 18 הופעות בהן כבש שישה שערים. בשנת 2011 חזר בנטקה לשחק בגנק ובמהלך עונה אחת כבש 19 שערי ליגה ב-37 הופעות.
קריירה > אסטון וילה

ב-31 באוגוסט 2012 חתם בנטקה לארבע עונות באסטון וילה מהפרמייר ליג בסכום של שבעה מיליון ליש"ט.
ב-15 בספטמבר 2012 ערך בנטקה את הופעת הבכורה שלו במדי אסטון וילה ואף כבש שער בכורה בניצחון אסטון וילה 0–2 על סוונסי סיטי. בנוסף כבש בנטקה את השער היחיד של אסטון וילה בתיקו 1-1 עם נוריץ' סיטי, ואף כבש צמד שערים בניצחון וילה 2–3 על סווינדון טאון במהלך גביע הפוטבול ליג. ב-22 בנובמבר 2012, הוא כבש את שער הניצחון של אסטון וילה שניצחה את רדינג 1-0. בעונתו הראשונה באסטון וילה כבש בנטקה 23 שערים.
הפתיחה הטובה של כריסטיאן בנטקה באסטון וילה עוררו ספקולציות רבות לגבי עתידו, ובתחילת יולי 2013 הוא ביקש לעזוב את המועדון. בוילה אישרו לשחקן לעזוב את המועדון רק אם יגיעו להבנות כספיות. שבועיים לאחר מכן, החליט בנטקה לוותר על בקשת ההעברה שלו וחתם על חוזה לארבע שנים נוספות באסטון וילה. במהלך משחקי טרום העונה של וילה בנטקה כבש שלושער בניצחון וילה 1–5 על קרו אלכסנדרה ובסך הכל במשחקי טרום העונה של וילה כבש בנטקה שבעה שערים בחמש הופעות.
ב-17 באוגוסט 2013 כבש בנטקה צמד שערים בניצחון אסטון וילה 1–3 על ארסנל במשחק הפתיחה של הפרמייר ליג. ארבעה ימים לאחר מכן, כבש בנטקה את השער היחיד של וילה בהפסד קבוצתו 1–2 לצ'לסי. במהלך משחקי פתיחת העונה של הפרמייר ליג נפצע בנטקה במשחק מול נוריץ' ועל פי דיווחים השחקן היה אמור להיעדר מהמגרשים לשישה שבועות. עם זאת, הוא עשה את הקאמבק שלו מוקדם מהצפוי כשחזר לשחק אחרי חודש אחד כשעלה כמחליף בהפסד וילה 0–2 לטוטנהאם הוטספר. אחרי אותו הפסד ואחרי מספר פציעות טורדניות בנטקה לא הצליח לכבוש שער במהלך 12 משחקים וסיים את הבצורת שלו כשכבש את השער היחיד של אסטון וילה בהפסד 1–2 לארסנל ב-13 בינואר 2014. בסך הכל כבש עשרה שערי ליגה בעונה זו, וב-3 באפריל 2014 סבל בנטקה מקרע בגיד האכילס במהלך אימון ונאלץ להיעדר לשישה חודשים.
במהלך עונת 2014/2015 חזר בנטקה למגרשים, וכבש 13 שערי ליגה.
קריירה > ליברפול

ב-22 ביולי 2015 חתם בליברפול עבור 32.5 מיליון ליש"ט, והפך לשחקן השני ביוקרו בתולדות המועדון, אחרי אנדי קארול. ב-9 באוגוסט ערך את הופעתו הבכורה בקבוצה בניצחון 0–1 על סטוק סיטי. ב-12 בספטמבר הבקיע את שערו הראשון בקבוצה בהפסד 1–3 למנצ'סטר יונייטד. באותה העונה העפיל עם קבוצתו לגמר הליגה האירופית 2016, ועלה כמחליף בדקות הסיום בהפסד 1–3 לסביליה. בעונתו היחידה בקבוצה הבקיע 10 שערם ב-42 משחקים בכל המסגרות.
קריירה > קריסטל פאלאס

ב-20 באוגוסט 2016 חתם בנטקה בקריסטל פאלאס עבור 30 מיליון ליש"ט, והפך לשחקן היקר בתולדות המועדון.
באוגוסט 2022 חתם בדי. סי. יונייטד.
קריירה > נבחרת בלגיה

בנטקה שיחק בכל הנבחרות הצעירות של בלגיה והיה חלק מהנבחרת עד גיל 17 ששיחקה במשחקי גביע העולם בקוריאה הדרומית ושיחק שלושה משחקים במהלכם כבש שער אחד.
ב-19 במאי 2014, ערך בנטקה את הופעת הבכורה שלו בנבחרת הבוגרת של בלגיה במשחק ידידות נגד נבחרת בולגריה. ב-15 באוגוסט 2014, הוא הבקיע את שער הבכורה שלו בניצחון בלגיה 2–4 על נבחרת הולנד.
בנטקה הבקיע שני שערים בשבע הופעות במשחקי מוקדמות מונדיאל 2014, אבל נעדר מהטורניר עצמו עקב פציעה.
ב-10 באוקטובר 2016 הבקיע בנטקה שער לאחר 7 שניות מפתיחת המשחק נגד נבחרת גיברלטר במסגרת מוקדמות מונדיאל 2018.
תארים

אליפות בלגיה: 2008/2009
בנטקה במדי אסטון וילה, 2013
שבירת הלוחות

סיפור שבירת הלוחות שהתרחש בשבעה עשר בתמוז מתאר את שבירת לוחות הברית בידי משה. הסיפור מופיע בספר שמות, פרק ל"ב.
הסיפור המקראי

בסוף פרק ל"א משה מקבל את לוחות הברית מאלוהים.
הסיפור המקראי > חטא העגל

בתחילת פרק ל"ב מסופר על העם שראו שמשה מתעכב, והחליטו להכין פסל אלילי במקומו ולסגוד לו. העם נותן לאהרן זהב והוא יוצר ממנו עגל.
"וַיַּרְא הָעָם כִּי-בֹשֵׁשׁ מֹשֶׁה לָרֶדֶת מִן-הָהָר וַיִּקָּהֵל הָעָם עַל-אַהֲרֹן וַיֹּאמְרוּ אֵלָיו קוּם עֲשֵׂה-לָנוּ אֱלֹהִים אֲשֶׁר יֵלְכוּ לְפָנֵינוּ כִּי-זֶה מֹשֶׁה הָאִישׁ אֲשֶׁר הֶעֱלָנוּ מֵאֶרֶץ מִצְרַיִם לֹא יָדַעְנוּ מֶה-הָיָה לוֹ.  וַיֹּאמֶר אֲלֵהֶם אַהֲרֹן, פָּרְקוּ נִזְמֵי הַזָּהָב אֲשֶׁר בְּאָזְנֵי נְשֵׁיכֶם בְּנֵיכֶם וּבְנֹתֵיכֶם וְהָבִיאוּ, אֵלָי.  וַיִּתְפָּרְקוּ כָּל-הָעָם אֶת-נִזְמֵי הַזָּהָב אֲשֶׁר בְּאָזְנֵיהֶם וַיָּבִיאוּ אֶל-אַהֲרֹן.  וַיִּקַּח מִיָּדָם, וַיָּצַר אֹתוֹ בַּחֶרֶט וַיַּעֲשֵׂהוּ עֵגֶל מַסֵּכָה וַיֹּאמְרוּ אֵלֶּה אֱלֹהֶיךָ יִשְׂרָאֵל אֲשֶׁר הֶעֱלוּךָ מֵאֶרֶץ מִצְרָיִם."
הסיפור המקראי > ירידת משה מהר סיני

למחרת, כאשר משה ירד מֵהַר סיני, משה ראה את חטא העגל והתמלא כעס על כך שכפרו באלוהים, ושבר את לוחות הברית.
לאחר מכן משה לקח את עגל הזהב, טחן אותו לאבקה דקה, השליך את האבקה על פני המים והשקה בהם את בני ישראל.
וַיְהִי כַּאֲשֶׁר קָרַב אֶל הַמַּחֲנֶה וַיַּרְא אֶת הָעֵגֶל וּמְחֹלֹת וַיִּחַר אַף מֹשֶׁה וַיַּשְׁלֵךְ מידו [מִיָּדָיו] אֶת הַלֻּחֹת וַיְשַׁבֵּר אֹתָם תַּחַת הָהָר. וַיִּקַּח אֶת הָעֵגֶל אֲשֶׁר עָשׂוּ וַיִּשְׂרֹף בָּאֵשׁ וַיִּטְחַן עַד אֲשֶׁר דָּק וַיִּזֶר עַל פְּנֵי הַמַּיִם וַיַּשְׁקְ אֶת בְּנֵי יִשְׂרָאֵל.
בנוסף הוא אסף אליו את שבט לוי, שלא עבדו לעגל, ובקריאת ”מִי לַה' אֵלָי” (פס' כ"ו) הורה להם להרוג את כל אלו שעבדו לעגל. בני לוי הרגו כ־3,000 איש, כאשר בנוסף מתו מספר לא ידוע במגפה, ועל פי דרשת חז"ל גם עקב שתיית המים.
ביאורים

↑  משה היה בהר סיני 40 יום ו-40 לילה
| ספר שמות |
| --- | --- | --- |
| פרשת שמות | גזירות פרעה • שעבוד מצרים • משה בתיבה • בתיה בת פרעה • בריחת משה למדין • הסנה הבוער • צפורה במלון • משה בארמון פרעה |  |
| פרשת וארא | עשר מכות מצרים • מכת דם • מכת צפרדע • מכת כינים • מכת ערוב • מכת דבר • מכת שחין • מכת ברד |  |
| פרשת בא | מכת ארבה • מכת חושך • פסח מצרים • מכת בכורות • יציאת מצרים • קידוש בכורות • תפילין |  |
| פרשת בשלח | עמוד הענן ועמוד האש • קריעת ים סוף • שירת הים • שירת מרים • מרה • אילם • מן • פרשת המן • תחום שבת • מסה ומריבה • רפידים • מלחמת עמלק |  |
| פרשת יתרו | יתרו וצפורה • עצת יתרו • שלושת ימי ההגבלה • מעמד הר סיני • עשרת הדיברות • לא תעשון אתי |  |
| פרשת משפטים | עבד עברי • אמה עברייה • חובל • נזקי בהמה (קרן, שן ורגל) • נזקי בור • נזקי אש • גנבה והבא במחתרת • דיני שומרים • מפתה • כל אלמנה ויתום לא תענון • טרפה • אחרי רבים להטות • ברית האגנות • לוחות הברית |  |
| פרשת תרומה | בניית המשכן • ארון הברית • הכפורת • הכרובים • השולחן • המנורה • יריעות המשכן • קרשי המשכן • האדנים • הפרוכת • מזבח הנחושת • קלעי חצר המשכן. |  |
| פרשת תצוה | הדלקת הנרות במקדש • בגדי כהונה • קורבן התמיד • שבעת ימי המילואים • חנוכת המשכן • מזבח הזהב |  |
| פרשת כי תשא | מחצית השקל • כיור הנחושת • קטורת הסמים • שמן המשחה • חטא העגל • שבירת הלוחות • שלש עשרה מידות הרחמים • קרינת פני משה |  |
| פרשת ויקהל | יריעות המשכן • קרשי המשכן • הארון • השולחן • המנורה • מזבח הזהב • מזבח הנחושת • כיור  • קלעי החצר |  |
| פרשת פקודי | סיכום הקמת המשכן • חנוכת המשכן |  |
| דמויות בספר | שפרה ופועה • עמרם • יוכבד • משה • אהרן • מרים הנביאה • פרעה • בתיה • יתרו • צפורה • נחשון בן עמינדב • יהושע בן נון • בצלאל בן אורי • אהליאב בן אחיסמך |  |
ספר בראשית • ספר שמות • ספר ויקרא • ספר במדבר • ספר דברים
משה משליך את לוחות הברית לאחר שנודע לו החטא. מתוך תנ"ך הולמן, 1897.
דארבי קמפ

| --- | --- |
אין תמונה חופשית
 לידה:  14 ביולי 2007 (בת 17) שארלוט, ארצות הברית 
 שם לידה:  Darby Eliza Camp 
 מדינה:  ארצות הברית 
 תקופת הפעילות:  מ-2014 
 פרופיל ב-IMDb
 
דארבי אלייז'ה קמפ (באנגלית: Darby Eliza Camp; נולדה ב-14 ביולי 2007) היא שחקנית אמריקאית.
ביוגרפיה > ראשית חייה

דארבי אלייז'ה קמפ נולדה ב-14 ביולי 2007 בשארלוט, קרוליינה הצפונית. אביה, קלארק, עובד כעוזר מאמן הכדורסל בתיכון נורת' מקלנבורג. לאמה, לייסי, יש תואר במשחק והיא בוגרת אוניברסיטת קרוליינה הצפונית בגרינסבורו. היא גם עבדה כשחקנית. לייסי חשפה את דארבי ואחותה, רותי, למשחק בגיל צעיר. במהלך הסמסטר הראשון של שנת הלימודים 2017–2018, דארבי למדה בבית הספר הקהילתי דייווידסון. עד נובמבר 2020, היא נרשמה חזרה לבית הספר לאחר שלמדה בחינוך ביתי בשנתיים האחרונות.
קריירה

דרך אנשי הקשר של אמה, קמפ לוהקה בשנת 2014 לתפקידים קטנים בסדרות טלוויזיה כמו "גדולה מהחיים" ו"הנותרים". בתחילת 2016 פורסם על הצטרפותה לצוות השחקנים של "שקרים קטנים גדולים", המהווה עיבוד  לרומן "שקרים קטנים גדולים" של ליאן מוריארטי. בסדרה היא גילמה את קלואי אדלין מקנזי, בתם של ריס וית'רספון ואדם סקוט, שהיה לתפקיד הפריצה שלה.. הסדרה עלתה לראשונה בפברואר 2017, מאוחר יותר באותה שנה, חודשה הסדרה לעונה שנייה.
בשנת 2017 פורסם כי קמפ לוהקה לתפקיד בסרט "ארץ החלומות" (אנ'). הסרט הוקרן בבכורה ב-28 באפריל 2019 בפסטיבל הסרטים טרייבקה. בזמן הצילומים של הסרט, קמפ נבחנה לתפקיד בסרט של נטפליקס, "להציל את חג המולד".
ב-2018 היא שיחקה בסרט "בנג'י", שיצא לאקרנים ב-16 במרץ 2018, וזכה לביקורות מעורבות. באותה שנה ב-2018, פורסם כי קמפ לוהקה לתפקיד חוזר בסדרת האימה העל-טבעית, "NOS4A2" בתור היילי סמית', ילדה בת 10 קשוחה, הרפתקנית, הומוריסטית ובטוחה בעצמה ששודרה לראשונה ב-2019.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | בנג'י (אנ') | פרנקי יוז |  |
| 2018 | להציל את חג המולד (אנ') | קייט פירס |  |
| 2019 | ארץ החלומות (אנ') | פיבי אוונס |  |
| 2020 | When We Last Spoke | ג'ולייט |  |
| 2020 | להציל את חג המולד: חלק שני (אנ') | קייט פירס |  |
| 2021 | קליפורד הכלב האדום הגדול | אמילי אליזבת' הווארד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | Door to Door | ילדה שצורחת | סדרת רשת; פרק: "The Costume Party" |
| 2014 | גדולה מהחיים | דייזי בואן | פרק: "Desperate Housewife |
| 2015–2017 | הנותרים | פאטי לוין הצעירה | 2 פרקים |
| 2017 | האנטומיה של גריי | ארין מילר | 2 פרקים |
| 2017–2019 | שקרים קטנים גדולים | קלואי אדליין מקנזי | תפקיד חוזר, 14 פרקים |
| 2019 | NOS4A2 | היילי סמית' | 5 פרקים |
| 2022 | גזלייט | מרטי מיטשל | תפקיד ראשי; 8 פרקים |
| 2023 | The Slumber Party | מייגן | סרט מקורי של ערוץ דיסני |
הערות שוליים

↑  "Darby Camp". Rotten Tomatoes (באנגלית). נבדק ב-6 בינואר 2021. {{cite web}}:  (עזרה)
1 2 3  "Darby Camp Biography". TV Guide (באנגלית). נבדק ב-26 באוגוסט 2021. {{cite web}}:  (עזרה)
1 2 3 4  Wertz Jr., Langston (16 בפברואר 2018). "The cute girl starring in the new 'Benji' movie? She's the daughter of a North Meck coach". Charlotte Observer. נבדק ב-26 באוגוסט 2021. {{cite web}}:  (עזרה)
1 2 3  Meiser, Britnee (12 בנובמבר 2020). "Get to know Darby Camp, the Big Little Lies star bound to make it big". i-D (באנגלית). נבדק ב-6 בינואר 2021. {{cite web}}:  (עזרה)
↑  Petski, Denise (5 בינואר 2016). "Alexander Skarsgard, James Tupper & More Join Nicole Kidman & Reese Witherspoon in HBO's 'Big Little Lies'". Deadline Hollywood. נבדק ב-26 באוגוסט 2021. {{cite web}}:  (עזרה)
↑  Robinson, Abby; Ashurst, Sam (19 ביולי 2021). "Big Little Lies season 3: Everything you need to know". Digital Spy. נבדק ב-27 באוגוסט 2021. {{cite web}}:  (עזרה)
↑  Nemetz, Dave (8 בדצמבר 2017). "Big Little Lies Officially Returning for Season 2; Kidman, Witherspoon to Star". TVLine. נבדק ב-27 באוגוסט 2021. {{cite web}}:  (עזרה)
↑  Kroll, Justin (13 באוקטובר 2017). "Margot Robbie's 'Dreamland' Casts Finn Cole, Travis Fimmel (EXCLUSIVE)". Variety. נבדק ב-27 באוגוסט 2021. {{cite web}}:  (עזרה)
↑  St. James, Emily (22 בנובמבר 2018). "Netflix's The Christmas Chronicles introduces a Santa who can get it". Vox (באנגלית). נבדק ב-27 באוגוסט 2021. {{cite web}}:  (עזרה)
↑  Petski, Denise (12 באוקטובר 2018). "'NOSA42': Rarmian Newton & Darby Camp To Recur In AMC Horror Drama". Deadline Hollywood. נבדק ב-27 באוגוסט 2021. {{cite web}}:  (עזרה)
1 2 3 4  "Darby Camp Credits". TV Guide (באנגלית). נבדק ב-27 באוגוסט 2021. {{cite web}}:  (עזרה)
↑  Petski, Denise (13 במאי 2021). "'Gaslit': Betty Gilpin To Play Mo Dean, Joining Dan Stevens As John Dean In Starz's Watergate Drama; Shea Whigham & Darby Camp Also Cast". Deadline Hollywood. נבדק ב-27 באוגוסט 2021. {{cite web}}:  (עזרה)
| --- | --- |
בקרת זהויות :  NKC: xx0309086
שוגי

ערך זה עוסק במשחק שחמט המקורו ביפן. אם התכוונתם למותג מזון של תלמה, ראו .
לוח שוגי מסורתי המציג סט כלים. הכלים בצד הרחוק הפוכים על-מנת להציג את צורתם המקודמת. המגשים בשני הצדדים הם "קומאדאי" (駒台 - תומך כלים), ועליהם שמים כלים שנשבו. הלוח עצמו מוגבה (לנוחיות השחקנים שיושבים על מחצלות "טאטאמי") וחלול על-מנת להפיק צליל נעים כאשר הכלים מוזזים.
השוֹגִי (将棋, בעבר: 象戯; ברומאג'י: shōgi; מכונה לעיתים שחמט יפני או Jchess) הוא משחק אסטרטגיה מופשט שמוצאו מיפן. מקורו במשחק הצ'טורנגה, אביו הקדמון של השחמט ודומיו. הוא מורכב ומסובך משחמט, הן לאדם והן למחשב, וכולל יותר כלים. בניגוד לשחמט, ההבדל בין כלי השחקנים לא מיוצג בצבעם וצורתם. כיוון הכלי מציין את שייכותו לשחקן וסימניית הקאנג'י המצוירת עליו מסמנת את סווגו.
משמעות השם שוגי ביפנית היא "משחק הגנראלים".
על השוגי נכתבו ספרים, נעשו סרטים וכן סדרות אנימה.
מטרת המשחק

השחקנים משחקים עם סט של 20 כלים, המחולקים ל-9 סוגים, כאשר לכל סוג ישנו שם ויכולות תנועה משלו. מטרת המשחק היא לגרום לכך שהמלך (אחד מכלים אלה) היריב יהיה בסכנת שבייה ולא יוכל לצאת ממנה.
חוקי המשחק דומים לחוקי השחמט, אולם בניגוד לשחמט, לשחקן ישנה אפשרות להחזיר למשחק כלים שנשבו על-ידו למשחק כשלו.
חוקי המשחק

בתחילת משחק שוגי ישנם עשרים כלים (駒 - קוֹמָה) (במשחק נכות ישנם פחות, אך זה מקרה יוצא דופן) לכל שחקן-מלך אחד (שחור או לבן), שני זהבים, שני כספים, שני פרשים, שני רומחים, רץ, צריח ותשעה חיילים, וכולם מונחים על המשבצות (משתמשים רק במשבצות כדי לשחק. הקווים והפינות קיימים אך ורק על-מנת לתחום את המשבצות) של הלוח (盤 - בּאן) שגודלו 9X9 משבצות (マス - מאסוּ) ועליו ארבע נקודות שנמצאות על ארבע ההצטלבויות של הקווים הרביעים מכל כיוון (נקודות אלה נקראות ארבעת מלכי השמים - 四天王 - שיטֶנְאוֹ). כולם בעלי אותה צורה (טרפז כפול שמשולש קהה-זווית ניצב על הצלע הקצרה שבין הצלעות המקבילות שלו), ומה שמבדיל בין כלי מסוג אחד למשנהו הוא הכיתוב (ביפנית) שעליו. מה שמראה על השתייכותו הוא כיוון הכלי (קודקוד המשולש מופנה כלפי יריבו של בעליו) לכל הכלים.
חוקי המשחק > שמות הכלים

שמות הכלים, לפי סדר ההנחה הסטנדרטית (למטה), הם:
| שם בינלאומי | תמונה | קנג'י | רומאג'י | משמעות | קיצורים | קיצורים | קיצורים |
| --- | --- | --- | --- | --- | --- | --- | --- |
| מלך  (לבן) |  | 王将 | ōshō | גנרל מלכותי | K | 王 | ō |
| מלך  (שחור) |  | 玉将 | gyokushō | גנרל ירקן | K | 玉 | gyoku |
| צריח |  | 飛車 | hisha | מרכבה מעופפת | R | 飛 | hi |
| צריח מקודם  ("דרקון") |  | 龍王 | ryūō | מלך הדרקונים | +R | 龍 או 竜 | ryū |
| רץ |  | 角行 | kakugyō | תנועת זווית | B | 角 | kaku |
| רץ מקודם  (מכונה "סוס" על ידי שחקנים דוברי אנגלית) |  | 龍馬 | ryūma | סוס דרקון | +B | 馬 | uma |
| גנרל זהב  ("זהב") |  | 金将 | kinshō | גנרל זהב | G | 金 | kin |
| גנרל כסף  ("כסף") |  | 銀将 | ginshō | גנרל כסף | S | 銀 | gin |
| כסף מקודם |  | 成銀 | narigin | כסף מקודם | +S | (全) | — |
| פרש |  | 桂馬 | keima | סוס קאסיה | N | 桂 | kei |
| פרש מקודם |  | 成桂 | narikei | קאסיה מקודמת | +N | (圭 או 今) | — |
| רומח |  | 香車 | kyōsha | מרכבת קטורת | L | 香 | kyō |
| רומח מקודם |  | 成香 | narikyō | קטורת מקודמת | +L | (杏 או 仝) | — |
| חייל |  | 歩兵 | fuhyō | חייל רגלי | p | 歩 | fu |
| חייל מקודם  ("טוֹקִין") |  | と金 | tokin | מתיימר לזהב | +p | と (או 个) | to |
↑  הקנג'י 竜 הוא צורה מופשטת ("שינג'יטאי") של 龍.
הערות:
השם הבינלאומי אינו תרגום של השם המקורי, אלא ניסיון לדמות אותם לכלי שחמט.
המלך השחור (שמו של הצד שבבעלותו המלך השחור נקרא 先手-סֶנְטֶה-יד קודמת) הוא זה שמתחיל, חוץ מבמקרה של "משחק נכות" (ראו למטה), בו הלבן (שמו של הצד שבבעלותו המלך הלבן נקרא 後手-גוֹטֶה-יד מאוחרת) מתחיל. (במשחק ישנם שני שחקנים. בגרסאות אחרות ישנם ארבעה.)
הקנג'י 将 הוא הפשטה ("שינג'יטאי") של 將.